Motorwrak slaan aan die brand, vier doodArgieffoto Die polisie in die Noord-Kaap doen ’n geregtelike doodsondersoek nadat vier mense oor die naweek in ’n motorongeluk op die N48 buite Philipstown gesterf het. Volgens die polisie het die motorwrak kort ná die ongeluk aan die brand geslaan. Volgens brig. Mohale Ramatseba, woordvoerder van die polisie, was die vier insittendes van ’n Opel Corsa Saterdag omstreeks 21:40 op pad na De Aar nadat hulle vroeër die dag ’n begrafnis in Petrusville bygewoon het. Die motor het omgeslaan en aan die brand geslaan. Twee van die insittendes is in die brandende motor vasgekeer en twee ander is buite die motor aangetref. Drie mans en ’n vrou is op die toneel dood verklaar, sê Ramatseba. Twee van die oorledenes is reeds geïdentifiseer. Hulle het egter onherkenbaar in die motorwrak verbrand. Die ondersoek duur voort.